Na osnovu člana 23. Ustava Bosansko – podrinjskog kantona Goražde (“Službene novine Bosansko – podrinjskog kantona Goražde ”, broj: 8/98, 10/00 i 5/03), člana 27. Zakona o zaštiti i spašavanju ljudi i materijalnih dobara od prirodnih i drugih nesreća (“Službene novine Federacije BiH, broj 39/03, 22/06 i 43/10), i člana 106. Poslovnika Skupštine Bosansko-podrinjskog kantona Goražde (“Službene novine Bosansko – podrinjskog kantona Goražde ”, broj: 10/08) Skupština Bosansko – podrinjskog kantona Goražde, na sjednici održanoj dana \_\_\_\_\_\_\_\_. godine, d o n o s i,

**Z A K O N**

**O NADLEŽNOSTIMA ORGANA VLASTI BOSANSKO-PODRINJSKOG KANTONA GORAŽDE U OBLASTI ZAŠTITE I SPAŠAVANJA LJUDI I MATERIJALNIH DOBARA OD PRIRODNIH I DRUGIH NESREĆA**

**POGLAVLJE I OSNOVNE ODREDBE**

**Član 1.**

# (Opseg primjene u odnosu na subjekte)

Ovim Zakonom, u skladu sa Zakonom o zaštiti i spašavanju ljudi i materijalnih dobara od prirodnih i drugih nesreća („Službene novine Federacije BiH“, broj: 39/03, 22/06 i 43/10, u daljem tekstu: Zakon o zaštiti i spašavanju), uređuje se nadležnost kantonalnih organa vlasti u odnosu na poslove u oblasti zaštite i spašavanja ljudi, biljnog i životinjskog svijeta, materijalnih, kulturnih, historijskih i drugih dobara i okoliša (u daljnjem tekstu: ljudi i materijalna dobra) od prirodnih nepogoda, tehničko-tehnoloških, ekoloških i drugih nesreća ili ratnih opasnosti (u daljnjem tekstu: prirodne i druge nesreće), koje prema Zakonu o zaštiti i spašavanju spadaju u nadležnost kantona i lokalnih organa vlasti i način obavljanja tih poslova na području Bosansko-podrinjskog kantona Goražde (u daljnjem tekstu: Kanton).

**Član 2.**

# (Opseg primjene u odnosu na objekt)

1. Kanton osigurava izgradnju jedinstvene organizacije zaštite i spašavanja na području Kantona, u skladu sa ovim Zakonom, Zakonom o zaštiti od požara i vatrogastvu (“Službene novine Federacije BiH”, broj 64/09, u daljem tekstu: Zakon o zaštiti od požara i vatrogastvu) i drugim propisima, planovima i drugim dokumentima kojima se uređuju pitanja organizovanja, razvoja, pripremanja i upotrebe snaga i sredstava namijenjenih za zaštitu i spašavanje ljudi i materijalnih dobara od prirodnih i drugih nesreća.
2. Svi vidovi zaštite od prirodnih i drugih nesreća organizuju se i provode u skladu sa načelima međunarodnog humanitarnog prava i međunarodnog prava o zaštiti ljudi i materijalnih dobara od prirodnih i drugih nesreća, kao i preuzetim međunarodnim obavezama.
3. Poslovi zaštite i spašavanja ljudi i materijalnih dobara od prirodnih i drugih nesreća su od općeg interesa za Kanton.

**Član 3.**

**(Vrste prirodnih i drugih nesreća)**

U smislu ovog zakona pod pojmom:

1. prirodne nepogode podrazumjevaju se događaji koji su uzrokovani djelovanjem prirodne sile na koje ljudski faktor ne može uticati kao što su: zemljotres, poplava, visoki snijeg i snježni nanosi, olujni ili orkanski vjetar, grad, prolom oblaka, klizište, suša, hladnoća, te masovne pojave ljudskih, životinjskih i biljnih bolesti,
2. pod tehničko-tehnološkim nesrećama podrazumjevaju se događaji koji su izmakli kontroli pri obavljanju određene djelatnosti ili upravljanja određenim sredstvima za rad i rad s opasnim tvarima, naftom i njenim derivatima i energetskim gasovima tokom njihove proizvodnje, prerade, upotrebe, skladištenja, pretovara, prevoza ili uklanjanja, čije posljedice ugrožavaju ljude i materijalna dobra; i
3. druge nesreće podrazumjevaju velike nesreće u cestovnom, željezničkom, vazdušnom ili pomorskom saobraćaju, požar, rudarske nesreće, rušenje brana, atomske, nuklearne ili druge nesreće koje uzrokuje čovjek svojim aktivnostima, rat, vanredno stanje ili drugi oblici masovnog stradanja ljudi i uništavanja materijalnih dobara.

**Član 4.**

**(Ostvarivanje zaštite i spašavanja)**

Jedinstvena organizacija zaštite i spašavanja ljudi i materijalnih dobara od prirodnih i drugih nesreća na području Kantona, ostvaruje se organiziranjem i poduzimanjem sljedećih mjera i aktivnosti:

1. otkrivanjem, praćenjem i sprečavanjem opasnosti od prirodnih i drugih nesreća;
2. obavještavanjem stanovništva o opasnostima i davanja uputstava za zaštitu i spašavanje;
3. obučavanjem i osposobljavanjem za zaštitu i spašavanje;
4. organizovanjem, opremanjem, obučavanjem i osposobljavanjem civilne zaštite i uspostavljanjem i održavanjem drugih vidova zaštite i spašavanja,
5. mobilizacijom i aktiviranjem snaga i sredstava za zaštitu i spašavanje;
6. otklanjanjem posljedica prirodnih i drugih nesreća do obezbjeđenja osnovnih uslova za život;
7. nadzorom nad sprovoĐenjem propisa o zaštiti od prirodnih i drugih nesreća;
8. pružanjem pomoći općinama Kantona i drugim kantonima i
9. traženjem pomoći od drugih kantona i Federacije BiH.

**Član 5.**

**(Organizacija civilne zaštite)**

Mjere i aktivnosti iz člana 4. ovoga zakona na području Kantona ostvaruju se putem civilne zaštite koja predstavlja organizirani oblik zaštite i spašavanja ljudi i materijalnih dobara od prirodnih i drugih nesreća, a čija organizacija obuhvata: ličnu i uzajamnu zaštitu građana, mjere zaštite i spašavanja, štabove civilne zaštite, povjerenike civilne zaštite, službe zaštite i spašavanja, jedinice civilne zaštite, rukovođenje i upotrebu snaga i sredstava civilne zaštite i Kantonalna uprava civilne zaštite (u daljem tekstu: Kantonalna uprava) i službe civilne zaštite općina.

**Član 6.**

**(Nosioci zaštite i spašavanja i principi njihovog djelovanja)**

1. Zaštitu i spašavanje na području Kantona provode građani kroz ličnu i uzajamnu zaštitu.
2. Mjere zaštite i spašavanja predstavljaju organizovane radnje i postupke preventivne i operativne prirode koje organi uprave i drugi organi vlasti Kantona i općina, privredna društva i druga pravna lica (u daljem tekstu: nosioci zaštite i spasavanja) pripremaju i sprovode mjere i postupke od značaja za provođenje preventivne zaštite kao osnovnog vida sprečavanja nastajanja prirodne ili druge nesreće ili ublažavanja njenog djelovanja kao i mjere i postupke: u slučaju postojanja neposredne opasnosti od nastajanja prirodnih i drugih nesreća; tokom trajanja prirodnih i drugih nesreća; i tokom ublažavanja i otklanjanja posledica od prirodnih nesreća.
3. Rukovođenje i upotrebu snaga i sredstava civilne zaštite na području Kantona vrši Kantonalni štab civilne zaštite (u daljem tekstu: Kantonalni štab), a na području općine općinski štabovi civilne zaštite, od dana kada nadležni organ vlasti proglasi nastanak prirodne ili druge nesreće pa do momenta kada nadležni organ vlasti proglasi da je prestalo stanje prirodne i druge nesreće.
4. Službe zaštite i spašavanja, jedinice i povjerenici civilne zaštite predstavljaju snage civilne zaštite koje u okviru svojih prava i dužnosti, a na principima saradnje, solidarnosti i uzajamnosti sa drugim učesnicima učestvuju u sprječavanju, otklanjanju ili ublažavanju posljedica prirodnih ili drugih nesreća na svom području.
5. Zaštita i spašavanje života i zdravlja ljudi ima prioritet u odnosu na sve druge zaštitne i spasilačke aktivnosti.

**POGLAVLJE II PRAVA I DUŽNOSTI KANTONALNIH ORGANA**

**Član 7.**

# (Nadležnost Skupštine)

Skupština Bosansko-podrinjskog kantona Goražde (u daljnjem tekstu: Skupština Kantona) na prijedlog Vlade Kantona BPK-a Goražde (u daljnjem tekstu: Vlada Kantona) u oblasti zaštite i spašavanja:

1. donosi Zakon o nadležnostima organa vlasti Bosansko-podrinjskog kantona Goražde u oblasti zaštite i spašavanja ljudi i materijalnih dobara od prirodnih i drugih nesreća,
2. donosi Program razvoja zaštite i spašavanja od prirodnih i drugih nesreća u Bosansko-podrinjskom kantonu Goražde (u daljnjem tekstu: kantonalni Program razvoja), koji mora biti usaglašen sa Programom razvoja zaštite i spašavanja ljudi i materijalnih dobara od prirodnih i drugih nesreća u Federaciji BiH
3. donosi Plan zaštite od požara Kantona
4. razmatra izvještaj o stanju priprema za zaštitu i spašavanje ljudi i materijalnih dobara, sa mjerama za organiziranje, razvoj i jačanje civilne zaštite u Kantonu.
5. osigurava finansiranje poslova civilne zaštite iz Budžeta Kantona.
6. donosi i druge propise iz oblasti zaštite i spašavanja u skladu sa Zakonom o zaštiti i

spašavanju, ovim Zakonom i drugim propisima.

**Član 8.**

# (Nadležnost Vlade)

Vlada Kantona u oblasti zaštite i spašavanja:

1. donosi Procjenu ugroženosti od prirodnih i drugih nesreća u Bosansko-podrinjskom kantonu Goražde (u daljnjem tekstu: Procjena ugroženosti),
2. predlaže kantonalni Program razvoja,
3. donosi Plan zaštite i spašavanja od prirodnih i drugih nesreća Bosansko-podrinjskom kantonu Goražde (u daljnjem tekstu: kantonalni Plan zaštite), koji mora biti usklađen sa Planom zaštite od prirodnih i drugih nesreća Federacije BiH
4. predlaže Plan zaštite od požara Kantona;
5. donosi godišnji plan aktivnosti na realizaciji zadataka utvrđenih za zaštitu od požara i vatrogastvo;
6. razmatra stanje priprema za zaštitu i spašavanje u Kantonu i donosi mjere za organizovanje, razvijanje i jačanje civilne zaštite u Kantonu,
7. donosi propise o organizovanju i funkcionisanju civilne zaštite Kantona, u skladu sa

Zakonom o zaštiti i spašavanju, ovim Zakonom i drugim propisima,

1. na prijedlog Kantonalnog štaba civilne zaštite (u daljnjem tekstu: Kantonalni štab), proglašava stanje prirodne i druge nesreće na području Kantona i naređuje upotrebu snaga i sredstava civilne zaštite, organa uprave, privrednih društava i drugih pravnih lica na području Kantona na prevenciji, ublažavanju i otklanjanju štetnih posljedica po ljude i materijalna dobra,
2. uređuje pitanja finansiranja zaštite i spašavanja i osigurava potrebna finansijska sredstva u Budžetu Kantona za finansiranje potreba zaštite i spašavanja iz nadležnosti Kantona,
3. donosi akte o osnivanju Kantonalnog štaba, postavljanju Komandanta i Načelnika Kantonalnog štaba i određivanju funkcija u kantonalnim ministarstvima, Kantonalnoj upravi civilne zaštite (u daljnjem tekstu: Kantonalna uprava), i drugim organima uprave čiji su nosioci po položaju članovi Kantonalnog štaba,
4. određuje pravna lica i udruženja od kojih će se organizovati službe zaštite i spašavanja, koje će djelovati na području Kantona,
5. u slučaju kada ne postoje uslovi za organizovanje službi u pravnim licima, Vlada Kantona, na prijedlog Kantonalne uprave može shodno Kantonalnoj procjeni osnovati samostalne službe zaštite i spašavanja za potrebe Kantona;
6. odlučuje o formiranju jedinica civilne zaštite spacijalizovane namjene u Kantonu na prijedlog Kantonalne uprave
7. u alarmantnim situacijama postojeće institucije i službe djeluju u punom kapacitetu, a situacija automatizmom pokreće proces osnivanja institucija koje će se u budućnosti baviti specifičnim problemima,
8. utvrđuje kriterije i prioritete za pružanje jednokratne pomoći općinama za otklanjanje šteta izazvanih nastankom prirodnih i drugih nesreća, u skladu sa Uredbom o jedinstvenoj metodologiji za procjenu šteta od prirodnih i drugih nesreća („Službene novine Federacije BiH“, broj: 75/04, 38/06, 52/09 i 56/09);
9. formira kantonalnu komisiju za procjenu šteta na prijedlog Kantonalne uprave;

r) donosi plan korištenja sredstava ostvarenih po osnovu posebne naknade za zaštitu od

prirodnih i drugih nesreća u Bosansko-podrinjskom kantonu Goražde;

s) usvaja godišnji izvještaj o radu Kantonalnog štaba;

t) donosi Program rada za izradu Kantonalnog plana;

u) donosi Odluku o pristupanju izrade Kantonalne procjene i usvaja na prijedlog Kantonalne

uprave akcijski plan na njenoj izradi;

v) obavlja i druge poslove zaštite i spašavanja u skladu sa zakonom i drugim propisima.

**Član 9.**

**(Djelokrug ministarstava i drugih tijela uprave)**

1. Kantonalna ministarstva, kantonalne uprave, kantonalne upravne organizacije, Stručna služba Skupštine, stručne službe Vlade Kantona u okviru svog djelokruga, u oblasti zaštite i spašavanja, sopstvenim planom zaštite i spašavanja za vlastite potrebe organiziraju, planiraju i osiguravaju provođenje preventivnih mjera zaštite za zaštitu državnih službenika i namještenika, materijalnih sredstava i objekata koje koriste u svom radu.
2. Organi iz stava (1) ovog člana, organizuju i provode zaštitu od požara radi zaštite ljudstva i materijalnih dobara koja koriste u svome radu.
3. Rukovođenje akcijama zaštite i spašavanja u organu uprave i drugom organu vlasti, odnosno samo u objektima i prostorima tih organa vrši rukovodilac organa, čije naredbe realizuje povjerenik civilne zaštite.
4. Povjerenike postavlja i razrješava rukovodilac koji rukovodi organom, odnosno ustanovom ili za slučaj postojanja zajedničkog povjerenika sporazumno rukovodioci koji rukovode tim organima, odnosno ustanovama.

**Član 10.**

# (Nadležnost ministarstava i drugih upravnih organizacija i stručnih službi)

1. Kantonalna ministarstva i drugi organi uprave Kantona, u okviru svog djelokruga, u oblasti zaštite i spašavanja:
2. učestvuju u izradi osnovnih dokumenata zaštite i spašavanja Kantona, Kantonalne procjene ugroženosti, Kantonalnog programa i Kantonalnog plana zaštite i odgovorni su za stanje zaštite i spašavanja na području Kantona iz oblasti za koju su osnovani;
3. organizuju, planiraju i osiguravaju provođenje preventivnih mjera zaštite za zaštitu vlastitog ljudstva, materijalnih sredstava i objekata koje koriste u svom radu;
4. ostvaruju stalnu saradnju i koordinaciju sa federalnim ministarstvima i drugim organima uprave u Federaciji BiH, u provođenju preventivnih mjera zaštite i spašavanja, kao i provođenju operativnih mjera kada nastane stanje prirodne i druge nesreće na području Kantona i Federacije BiH;
5. provode mjere zaštite i spašavanja ljudi i materijalnih dobara iz svoje oblasti predviđene fazu pripravnosti, za fazu spašavanja i fazu otklanjanja posljedica utvrđene Kantonalnim planom, a posebno mjere koje naredi Kantonalni štab koje se odnose: na angažovanje organa uprava i drugih organa Kantona, službi zaštite spašavanja, privrednih društava i drugih pravnih lica naručito u oblasti zdravstva, veterinarstva, stambenih i komunalnih poslova, vodoprivrede, šumarstva, poljoprivrede, industrije, rudarstva, građevinarstva, transporta, opskrbe, ugostiteljstva, ekologije i drugih;
6. obavještavaju Kantonalnu upravu o podacima o pojavama i opasnostima koje mogu dovesti do pojave prirodne i druge nesreće kao i podatke kada nastane ta nesreća i u toku otklanjanja posljedica te ostvaruju stalnu saradnju sa Kantonalnom upravom u rješavanju svih pitanja od značaja za planiranje, organizovanje i provođenje zaštite i spašavanja ljudi i materijalnih dobara iz nadležnosti Kantona,;
7. ostvaruju stalnu saradnju i pružaju stručnu pomoć opštinskim službama za upravu i službama civilne zaštite opština u smislu osiguranja svih potrebnih podataka iz svoje nadležnosti pri izradi procjena ugroženosti, programa razvoja zaštite i spašavanja, planova zaštite i spašavanja, kao i svih drugih planskih dokumenata koji se izrađuju na nivou opština, kao i realizovanju zadataka utvrđenih u tim programima i planovima;
8. učestvuju u izradi elaborata za izvođenje zajedničkih i samostalnih vježbi zaštite i spašavanja;
9. obavljaju i druge poslove u području zaštite i spašavanja, u skladu sa zakonom, drugim propisima i opštim aktima;
10. Ministarstvo za prostorno uređenje i zaštitu okoline Bosansko-podrinjskog kantona Goražde donosi rješenje o oslabađanju investitora od obaveze izgradnje skloništa, odnosno rješenje o visini naknade za izgradnju skloništa na način kako je to propisano članom 53. i 54. Zakona o zaštiti i spašavanju.

**Član 11.**

# (Nadležnost Kantonalne uprave)

1. Upravne, stručne i druge poslove iz oblasti zaštite i spašavanja i zaštite od požara i vatrogastva iz nadležnosti Kantona vrši Kantonalna uprava kao samostalna kantonalna uprava.
2. Kantonalna uprava obavlja slijedeće poslove:
   1. organizuje, priprema i prati funkcioniranje zaštite i spašavanja, te organizovanju i provođenju zaštite od požara i vatrogastva, na području Kantona;
3. izrađuje procjenu ugroženosti od prirodnih i drugih nesreća za područje Kantona, u saradnji sa kantonalnim ministarstvima i drugim kantonalnim organima uprave:
4. izrađuje procjenu ugroženosti od požara od značaja za kanton, u okviru procjene ugroženosti od prirodnih i drugih nesreća za područje kantona, uz učešće kantonalnih ministarstava
5. priprema program razvoja zaštite i spašavanja od prirodnih i drugih nesreća Kantona;
6. u okviru programa razvoja zaštite i spašavanja od prirodnih i drugih nesreća kantona, uređuje pitanja koja se odnose na razvoj zaštite od požara i vatrogastva od značaja za kanton
7. predlaže plan zaštite od prirodnih i drugih nesreća Kantona;
8. priprema Plan zaštite od požara Kantona, u saradnji sa kantonalnim ministarstvima;
9. predlaže plan korištenja sredstava ostvarenih po osnovu posebne naknade za zaštitu od prirodnih i drugih nesreća u Kantonu;
10. prati stanje priprema zaštite i spašavanja i predlaže mjere za unapređenje organizacije i osposobljavanja civilne zaštite Kantona i općina;
11. ostvaruje saradnju sa općinskim i gradskim službama civilne zaštite na području kantona u pitanjima od značaja za kanton i tim službama pruža stručnu i drugu pomoć u oblasti zaštite od požara i organiziranja profesionalnih vatrogasnih jedinica općine i grada,
12. organizuje i prati realiziranje obuke nositelja civilne zaštite;
13. organizuje i koordinira provedbu mjera zaštite i spašavanja, te organizuje i provodi poslove zaštite od požara i vatrogastvo;
14. organizira, priprema i provodi sve poslove koji se odnose na osnivanje zajedničke profesionalne vatrogasne jedinice kantona i poduzima mjere na njenoj popuni ljudstvom i planiranju i nabavci vatrogasne opreme, tehničkih i drugih sredstava neophodnih za rad i funkcioniranje te jedinice;
15. organizuje Kantonalni operativni centar civilne zaštite (u daljem tekstu:Operativni centar) i obezbjeđuje njegov rad;
16. predlaže programe zajedničkih i samostalnih vježbi i izradu elaborata za vođenje vježbi pripadnika civilne zaštite, tijela uprave, privrednih društava i drugih pravnih osoba iz područja zaštite i spašavanja;
17. poduzima i predlaže mjere u oblasti organiziranja i provođenja stručne obuke i osposobljavanja pripadnika vatrogasne jedinice i drugih lica za potrebe vatrogastva

r) predlaže i preduzima mjere za popunu ljudstvom štaba, jedinica civilne zaštite i službi zaštite i spašavanja, te njihovo opremanje materijalno-tehničkim sredstvima;

s) obavlja stručne,administrativne, tehničke i druge poslove za rad Kantonalnog štaba civilne zaštite Bosansko-podrinjskog kantona Goražde (u daljem tekstu;Kantonalni štab);

t) priprema propise iz područja zaštite i spašavanja u nadležnosti Kantona;

u) organizira i provodi obuku stanovništva i pruža pomoć službama civilne zaštite općina u obavljanju poslova u njihovoj nadležnosti;

v) pruža stručnu i drugu pomoć dobrovoljnim vatrogasnim društvima formiranim na području kantona na njihovom osposobljavanju za vršenje poslova iz njihove nadležnosti od značaja za zaštitu od požara i vatrogastvo, i ostvaruje posebnu saradnju sa pravnim licima koja su formirala vatrogasne jedinice radi rješavanja pitanja od zajedničkog interesa za vatrogastvo;

z) obavlja inspekcijski nadzor iz područja zaštite i spašavanja i zaštite od požara i vatrogastva, te upravni nadzor u skladu sa članom 143. i 144. Zakona o zaštiti od požara i vatrogastvu;

aa) vodi drugostepeni postupak kod utvrđivanja sposobnosti građana za učešće u zaštiti i spašavanju;

bb) formira drugostepenu ljekarsku komisiju radi utvrđivanja sposobnosti građana za učešće u zaštiti i spašavanju;

cc) odlučuju o pravu na jednokratnu pomoć za pripadnike civilne zaštite koji su po odluci i vlade kantona o proglašenju prirodne i druge nesreće angažovani od strane Kantonalne uprave ili Kantonalnog štaba;

dd) ostvaruje odgovarajuću saradnju sa Federalnom upravom civilne zaštite, kao i sa kantonalnim upravama civilne zaštite susjednih kantona o pitanjima od zajedničkog interesa za zaštitu od požara i vatrogastvo;

ee) vodi propisane evidencije i obavlja druge poslove zaštite i spašavanja, u skladu sa zakonom, drugim propisima i općim aktima;

ff) vrši i druge poslove iz oblasti zaštite od požara i vatrogastva, u skladu sa ovim zakonom i poslove koji se propisom kantona stave u nadležnost uprave.

**POGLAVLJE III – ORGANIZOVANE STRUKTURE CIVILNE ZAŠTITE**

**Član 12.**

# (Kantonalni štab)

1. Za rukovođenje akcijama zaštite i spašavanja na području Kantona, te za obavljanje drugih poslova u zaštiti i spašavanju, u skladu sa Zakonom o zaštiti i spašavanju, ovim Zakonom i drugim propisima, osniva se Kantonalni štab kao operativno-stručni organ.
2. Vlada Kantona osniva Kantonalni štab. Kantonalni štab sastoji se od komandanta, načelnika i članova štaba, koje postavlja i razrješava Vlada Kantona.
3. Kantonalni štab funkcioniše u miru samo onda kada nadležni organ proglasi da je nastalo stanje prirodne i druge nesreće na području Kantona ili Federacije BiH, odnosno kada treba preventivno djelovati prije nastanka prirodne i druge nesreće, te za vrijeme vježbi civilne zaštite, a u ratu funkcioniše stalno.

**Član 13.**

**(Proglašavanje prirodne nesreće)**

Ako prijeti ili je nastala prirodna ili druga nesreća velikih razmjera na području dvije ili više općina istovremeno, odnosno na cijelom prostoru jedne općine, a snage i sredstva tih općina, odnosno te općine nisu dovoljna za spriječavanje opasnosti, odnosno otklanjanje posljedica njihovih djelovanja, Vlada Kantona na prijedlog Kantonalnog štaba proglašava stanje prirodne ili druge nesreće.

**Član 14.**

# (Nadležnosti Kantonalnog štaba)

U upravljanju akcijama zaštite i spašavanja Kantonalni štab obavlja slijedeće poslove:

1. odlučuje o upotrebi snaga i sredstava civilne zaštite na zaštiti i spašavanju ugroženih i nastradalih ljudi i materijalnih dobara i te snage raspoređuje na ona područja koja su ugrožena;
2. nalaže provođenje odgovarajućih mjera zaštite i spašavanja i određuje snage i sredstva koje će provoditi te mjere;
3. usmjerava, koordinira i upravlja akcijama zaštite i spašavanja svih učesnika angažovanih na zaštiti i spašavanju na svom području;
4. tokom provođenja akcija zaštite i spašavanja dužan je provoditi odluke i naređenja

Federalnog štaba civilne zaštite;

1. nalaže gradskim i opštinskim štabovima civilne zaštite, štabovima civilne zaštite pravnih lica u kojima su ti štabovi osnovani i službama zaštite i spašavanja koje osniva Vlada Kantona da učestvuju u preduzimanju mjera i aktivnosti na zaštiti i spašavanju na određenom području;
2. nalaže angažovanje snaga i sredstava civilne zaštite sa područja jedne opštine na ugroženo područje druge opštine na području Kantona;
3. u vršenju poslova iz svoje nadležnosti donosi odgovarajuće akte;
4. predlaže Vladi Kantona proglašenje stanja prirodne ili druge nesreće;
5. predlaže Vladi Kantona mjere za prevazilaženje stanja nastalih usljed prirodne ili druge nesreće;
6. rješava sva pitanja koja se tokom provođenja aktivnosti na zaštiti i spašavanju pojave u vezi angažovanja snaga i sredstava civilne zaštite i provođenju mjera zaštite i spašavanja i samozaštite građana;
7. sarađuje sa zdravstvenim ustanovama, organizacijom crvenog krsta i drugim humanitarnim organizacijama u cilju obezbjeđenja krvi i krvne plazme, te obaveznih rezervi neophodnih lijekova i sanitetskog materijala;
8. u slučaju opasnosti nalaže oslobađanje skloništa, odnosno javnih skloništa i stavljanje istih na raspolaganje za sklanjanje ljudi i materijalnih dobara; i l) obavlja i druge poslove iz svoje nadležnosti;

**Član 15.**

# (Povjerenici civilne zaštite)

Povjerenici civilne zaštite su organizovane snage civilne zaštite i način njihovog organizovanja i funkcionisanja, kao i njihova osnovna prava i dužnosti, odnosno mjesto i uloga u sistemu zaštite i spašavanja regulisani su Zakonom o zaštiti i spašavanju i Pravilnikom o načinu rada i funkcionisanja štabova i povjerenika civilne zaštite („Službene novine Federacije Bosne i Hercegovine“, br. 77/06 i 5/07).

**Član 16.**

# (Službe zaštite i spašavanja)

Službe zaštite i spašavanja su poseban organizovani oblik civilne zaštite čije je organizovanje, funkcionisanje, kao i njihova nadležnost i način rada propisan Zakonom o zaštiti i spašavanju i Pravilnikom o organizovanju službi zaštite i spašavanja i jedinica civilne zaštite, njihovim poslovima i načinu rada („Službene novine Federacije Bosne i Hercegovine“, broj 77/06).

**Član 17.**

# (Jedinice civilne zaštite)

1. Jedinice civilne zaštite su glavna organizovana snaga civilne zaštite i one se osnivaju, opremaju i osposobljavaju kao operativne snage radi neposrednog angažovanja na izvršavanju zadataka zaštite i spašavanja ljudi i materijalnih dobara od prirodnih i drugih nesreća, kao i otklanjanja posljedica nastalih djelovanjem tih nesreća.
2. Jedinice civilne zaštite osnivaju se kao jedinice opšte i specijalizovane namjene u skladu sa odredbama Zakona o zaštiti i spašavanju i Pravilnika o organizovanju službi zaštite i spašavanja i

jedinica civilne zaštite, njihovim poslovima i načinu rada („Službene novine Federacije Bosne i Hercegovine“, broj 77/06).

**POGLAVLJE IV – ORGANIZOVANJE ZAŠTITE I SPAŠAVANJA U GRADU GORAŽDE I OPŠTINAMA NA PODRUČJU KANTONA**

**Član 18.**

**(Zajednički interes)**

U obavljanju poslova zaštite i spašavanja kantonalni organi su dužni ostvarivati stalnu saradnju sa odgovarajućim općinskim organima u onim pitanjima koja su od zajedničkog interesa.

**Član 19.**

# (Nadležnost Grada i Opština)

1. Grad i Opštine na području Kantona su dužne organizovati vršenje svih poslova zaštite i spašavanja koji su Zakonom o zaštiti i spašavanju stavljeni u nadležnost opština, kao i poslove koji se za opštine na području Kantona utvrde u kantonalnom Programu razvoja i kantonalnom Planu zaštite i drugim aktima Kantona.
2. Za vršenje upravnih, stručnih i drugih poslova zaštite i spašavanja iz nadležnosti opština formira se gradska i opštinska služba civilne zaštite, koja ima status gradske i opštinske službe za upravu, čija se nadležnost utvrđuje u skladu sa Zakonom o zaštiti i spašavanju i ovim Zakonom.
3. Službe civilne zaštite opština na području Kantona ostvaruju stalnu saradnju sa Kantonalnom upravom u svim pitanjima od zajedničkog interesa.

**Član 20.**

# (Nadležnost Gradskog i opštinskog štaba)

1. Za upravljanje akcijama zaštite i spašavanja na području opština u Kantonu, te za obavljanje drugih poslova u zaštiti i spašavanju, u skladu sa Zakonom o zaštiti i spašavanju, ovim Zakonom i drugim propisima, osniva se gradski i opštinski štab civilne zaštite (u daljnjem tekstu: gradski i opštinski štab), kao stručno operativni organ Grada/opštine. Gradski i opštinski štab osniva gradsko i opštinsko vijeće, na prijedlog Gradonačelnika i opštinskog načelnika.
2. Gradski i opštinski štab funkcioniše u miru samo onda kada gradonačelnik ili načelnik opštine proglasi da je nastalo stanje prirodne i druge nesreće, odnosno kada prijeti direktna opasnost od nastanka prirodne i druge nesreće ili kada treba preventivno djelovati prije nastanka prirodne i druge nesreće, te za vrijeme vježbi civilne zaštite, a u ratu funkcioniše stalno.

**Član 21.**

# (Proglašenje prirodne ili druge nesreće u Gradu/opštini)

1. Kada prirodna ili druga nesreća nadilazi mogućnosti djelovanja službi, organa i organizacija na području grada i opština u Kantonu, koje se u okviru svoje redovne djelatnosti bave zaštitom i spašavanjem ljudi i materijalnih dobara od prirodnih i drugih nesreća, Gardonačelnik grada, načelnik opštine, na prijedlog gradskog i opštinskog štaba, proglašava stanje prirodne ili druge nesreće.
2. Bliže kriterije za proglašenje stanja prirodne ili druge nesreće propisuju grad ili opštine na području Kantona svojim aktom.

**Član 22.**

# (Nadležnost gradskih i opštinskih organa)

Grad i Opštine na području Kantona su dužne svojim propisom utvrditi nadležnost gradskog i opštinskog vijeća, Gradonačelnika i opštinskog načelnika, gradskih i opštinskih službi za upravu, službe civilne zaštite Grada i opštine i gradskog i opštinskog štaba u oblasti zaštite i spašavanja, koja su Zakonom o zaštiti i spašavanju i ovim Zakonom stavljena u nadležnost Grada i opštine.

**POGLAVLJE V – OPERATIVNI CENTAR CIVILNE ZAŠTITE**

**Član 23.**

# (Razlozi osnivanja i namjena operativnih centara civilne zaštite)

1. Radi stalnog prikupljanja podataka o svim vrstama pojava i opasnosti koje mogu dovesti do prirodne ili druge nesreće, kao i podataka o posljedicama koje su nastale pojavom prirodne ili druge nesreće po ljude i materijalna dobra na ugroženom području, obradu tih podatka i njihove distribucije nadležnim organima vlasti i pravnim licima, kao i prenošenje naređenja štabova civilne zaštite u vrijeme funkcionisanja tih štabova osnivaju se operativni centri civilne zaštite (u daljnjem tekstu: operativni centar).
2. Kantonalni operativni centar osniva se u sastavu Kantonalne uprave, a gradski/opštinski operativni centri u sastavu gradskih/opštinskih službi civilne zaštite.

**Član 24.**

# (Uslovi za rad operativnih centara)

Za rad operativnih centara moraju se osigurati neophodni uslovi koji se odnose na prostor, materijalno-tehnička sredstva i opremu što se vrši prema odredbama čl. 8. do 11. Pravilnika o organizovanju i funkcionisanju operativnih centara civilne zaštite („Službene novine Federacije Bosne i Hercegovine“, broj 8/07 – u daljnjem tekstu: Pravilnik o funkcionisanju operativnih centara).

**Član 25.**

# (Nadležnost Kantonalnog operativnog centra)

Kantonalni operativni centar nadležan je za vršenje slijedećih poslova:

1. prikuplja i obrađuje sve podatke i informacije o prirodnim i drugim nesrećama na području Kantona i te podatke dostavlja nadležnim organima Kantona i Federalnom operativnom centru na način predviđen Pravilnikom o funkcionisanju operativnih centara;
2. prenosi naređenja Federalnog i Kantonalnog štaba u vrijeme kada ti štabovi rukovode akcijama zaštite i spašavanja na području Kantona;
3. prima, priprema i šalje nadležnim organima Kantona izvještaje o mjerama i aktivnostima koje se preduzimaju u toku provođenja akcija na zaštiti i spašavanju na području Kantona;
4. ostvaruje stalni kontakt sa Federalnim operativnim centrom i postupa po nalozima i zahtjevima tog Centra, kao i opštinskim operativnim centrima na području Kantona u vezi prikupljanja i međusobnoj razmjeni podataka o prirodnim i drugim nesrećama na području Kantona;
5. prenosi saopštenja javnim medijima Kantona o podacima koji se odnose na prirodne i druge nesreće sa kojima raspolaže;
6. vrši primanje i prenošenje informacija za potrebe timova za deminiranje Kantona;
7. provodi odgovarajuće mjere na organizovanju i funkcionisanju gradskih i opštinskih operativnih centara na području Kantona i u tim pitanjima tim centrima pruža odgovarajuću stručnu pomoć i obuku pripadnika tih centara;
8. vrši i sve druge poslove koji se odnose na prikupljanje, obradu i distribuciju podataka i informacija o prirodnim i drugim nesrećama na području Kantona, kao i druge poslove koji se zakonom i drugim propisima stave u nadležnost Kantonalnog operativnog centra.

**Član 26.**

# (Radno vrijeme Kantonalnog operativnog centra)

Radno vrijeme Kantonalnog operativnog centra određuje se prema odredbama člana 151. Zakona o zaštiti i spašavanju, kojim je određeno da Kantonalni operativni centar ima najmanje pet izvršilaca i radi neprekidno 24 sata svaki dan i u miru i za vrijeme postojanja stanja prirodne ili druge nesreće na području Kantona, odnosno Federacije Bosne i Hercegovine.

**Član 27.**

# (Poseban telefonski broj)

Javna i druga preduzeća za telekomunikacije su, u skladu sa Zakonom o zaštiti i spašavanju, na području Kantona, dužna osigurati besplatno pozivanje posebnog broja **121** u Kantonalnom operativnom centru, putem kojeg građani mogu u svakom trenutku tom Centru dostaviti informacije (podatke) o svim vrstama opasnosti i pojavama koje mogu dovesti do nastanka prirodne i druge nesreće koje primijete ili za koje saznaju, odnosno podatke o nastradalim ili ugroženim ljudima od bilo koje opasnosti i nesreće, s tim što će nakon međunarodnog uvezivanja Bosne i Hercegovine u sistem **112**, javna i druga preduzeća za telekomunikacije biti dužna osigurati odgovarajuće uvezivanje tog broja s Kantonalnim operativnim centrima.

**POGLAVLJE VI – OBUČAVANJE, OSPOSOBLJAVANJE, PROGRAMIRANJE I PLANIRANJE**

**Član 28.**

# (Obučavanje i osposobljavanje)

1. Radi sticanja stručnih znanja i vještina za zaštitu i spašavanje građani su dužni obučavati se i osposobljavati.
2. Obučavanje građana za ličnu i uzajamnu zaštitu može se vršiti i putem sredstava masovnog informisanja (radio, TV) i na drugi pogodan način.
3. Pripadnici štabova, službi zaštite i spašavanja, jedinica i povjerenici civilne zaštite dužni su obučavati se i osposobljavati za izvršavanje svojih zadataka u civilnoj zaštiti.
4. Obučavanje i osposobljavanje građana iz stava (2) ovog člana i struktura civilne zaštite iz stava (3) ovog člana, koje organizuje Kanton obavlja Kantonalna uprava, dok obučavanje i osposobljavanje građana iz st. (1) i (2) ovog člana i struktura civilne zaštite iz stava (3) ovog člana, koje organizuje opština obavlja opštinska služba civilne zaštite.
5. Obučavanje i osposobljavanje iz st. (1), (2) i (3) ovoga člana, vrši se po nastavnim planovima i programima koje donosi Direktor Federalne uprave civilne zaštite u skladu sa članom 164. Zakona o zaštiti i spašavanju.

**Član 29.**

# (Obučavanje i osposobljavanje državnih službenika i namještenika)

1. Kantonalna uprava, u saradnji s kantonalnim ministarstvima i drugim organima kantonalne uprave, u okviru njihovog djelokruga, obavlja obučavanje njihovih službenika i namještenika za ličnu i uzajamnu zaštitu.
2. Gradska i Opštinska služba civilne zaštite, u saradnji s gradskim i opštinskim službama za upravu i drugim organima opštinske uprave, u okviru njihovog djelokruga, obavlja obučavanje njihovih službenika i namještenika za ličnu i uzajamnu zaštitu.

**Član 30.**

# (Programiranje i planiranje)

1. Organizovanje i provođenje zaštite i spašavanja od prirodnih i drugih nesreća obavlja se na osnovu programa razvoja, planova zaštite i spašavanja od prirodnih i drugih nesreća i drugih planskih dokumenata u skladu sa Zakonom o zaštiti i spašavanju i provedbenim propisima donesenim na osnovu tog Zakona.
2. Glavni nosilac na izradi planskih dokumenata iz stava (1) ovog člana i ostvarivanju zadataka utvrđenih u njima u Kantonu je Kantonalna uprava, a u gradu/opštini, gradska/opštinska služba civilne zaštite.

**POGLAVLJE VII – FINANSIRANJE I NAKNADE**

**Član 31.**

# (Izvor finansiranja)

Zaštita i spašavanje od prirodnih i drugih nesreća na području Kantona finansira se iz:

1. budžeta Kantona, Grada i opština,
2. sredstava pravnih lica,
3. osiguranja,
4. dobrovoljnih priloga,
5. međunarodne pomoći i
6. drugih izvora utvrđenih Zakonom o zaštiti i spašavanju, ovim Zakonom i drugim propisima.

**Član 32.**

# (Posebna naknada za zaštitu i spašavanje)

1. Sva pravna lica i građani, koji obavljaju samostalnu djelatnost i državni organi svih nivoa vlasti u Federaciji Bosne i Hercegovine, dužni su u skladu sa članom 180. Zakona o zaštiti i spašavanju plaćati posebnu naknadu za zaštitu od prirodnih i drugih nesreća u visini od 0,5 % od osnovice koju čine isplaćene neto plate zaposlenika u radnom odnosu i svih lica angažovanih po ugovoru o vršenju privremenih i povremenih poslova i po ugovoru o djelu.
2. Raspodjela i namjena sredstava iz stava (1) ovog člana vrši se prema odredbama člana 180. Zakona o zaštiti i spašavanju.

**Član 33.**

# (Budžetska sredstva i njihova namjena)

U Budžetu Kantona osiguravaju se potrebna sredstva za finansiranje obaveza iz člana 183. Zakona o zaštiti i spašavanju, a u budžetima Grada i opština za obveze utvrđene učlanu 184. Zakona o zaštiti i spašavanju.

**Član 34.**

# (Dodatni prihodi)

1. Kantonalna uprava i gradske i opštinske službe civilne zaštite na području Kantona, mogu ostvariti dodatne prihode od obavljanja svoje osnovne djelatnosti, koji će služiti isključivo za finansiranje potreba iz čl. 183. i 184. Zakona o zaštiti i spašavanju.
2. Sredstva namijenjena za finansiranje zaštite i spašavanja, propisana posebnim znakom, kao što je „markica solidarnosti“ ili dio naplaćene premije osiguranja od požara i druga sredstva predviđena za te namjene, naplaćuju se i koriste za potrebe zaštite i spašavanja utvrđene Zakonom o zaštiti i spašavanju i ovim Zakonom.

**Član 35.**

# (Finansijska sredstva potrebna za finansiranje zaštite i spašavanja u pravnim licima)

Pravna lica iz vlastitih sredstava finansiraju troškove koji se odnose na pripremanje i opremanje štabova, povjerenika i jedinica civilne zaštite, koje osnivaju radi zaštite i spašavanja vlastitog ljudstva, imovine i drugih materijalnih dobara od opasnosti i djelovanja prirodnih i drugih nesreća.

**Član 36.**

# (Naknade u civilnoj zaštiti)

Pitanja koja se odnose na uslove i način ostvarivanja naknada u oblasti zaštite i spašavanja, regulisana su u odredbama čl. 186. do 189. Zakona o zaštiti i spašavanju.

**POGLAVLJE VIII PRIJELAZNE I ZAVRŠNE ODREDBE**

**Član 37.**

# (Ravnopravnost spolova)

Gramatička terminologija u ovom Zakonu podrazumijeva uključivanje oba spola.

**Član 38.**

**(Prestanak važenja ranije Odluke)**

Danom stupanja na snagu ovog Zakona, prestaje da važi Odluka kojom se utvrđuje nadležnosti kantonalnih organa vlasti u izvršavanju poslova iz oblasti zaštite i spašavanja, kao i organizovanje i funkcionisanje civilne zaštite na nivou Bosansko-podrinjskog kantona Goražde („Službene novine BPK-a Goražde broj: 10/03).

**Član 39.**

# (Stupanje na snagu)

Zakon stupa na snagu osmog dana od dana objavljivanja u “Službenim novinama Bosansko-podrinjskog kantona Goražde”.

Broj:01-\_\_\_\_\_\_\_\_\_\_\_/21  **PREDSJEDAVAJUĆA**

Datum, \_\_.\_\_\_.2021.godine

Goražde Aida Sirbubalo s.r.

**O B R A Z L O Ž E NJ E**

1. **USTAVNI OSNOV**

Ustavni osnov za donošenje navedenog Zakona sadržan je u odredbama Poglavlja IV odjeljak A člana 23.Ustava Bosansko-podrinjskog kantona Goražde („Službene novine Bosansko-podrinjskog kantona Goražde“ broj: 08/98, 10/00 i 05/03) kojim je utvrđeno da Skupština Bosansko-podrinjskog kantona Goražde donosi zakone i druge propise u okviru izvršavanja nadležnosti kantona. Odredbama članova 17. i 18. Ustava Bosansko-podrinjskog kantona Goražde utvrđene su zajedničke nadležnosti Kantona i Federacije BiH koje se mogu vršiti zajednički, samostalno ili u koordinaciji sa federalnom vlasti. Nadležnosti iz člana 18.ovog Ustava su zajednicke nadležnosti koje Kanton vrši u obimu dogovorenim sa federalnom vlasti. U slučaju da takav dogovor ne postoji, te nadležnosti će Kanton vršti cjelovito i samostalno.

1. **RAZLOZI ZA DONOŠENJE ZAKONA**

Ovim Zakonom, u skladu sa Zakonom o zaštiti i spašavanju ljudi i materijalnih dobara od prirodnih i drugih nesreća („Službene novine Federacije BiH“, broj: 39/03, 22/06 i 43/10, u daljem tekstu: Zakon o zaštiti i spašavanju), uređuju se nadležnosti kantonalnih organa u oblasti zaštite i spašavanja ljudi, biljnog i životinjskog svijeta, materijalnih, kulturnih, istorijskih i drugih dobara i okoliša od prirodnih nepogoda, tehničko-tehnoloških i drugih nesreća (u daljem tekstu: prirodne i druge nesreće) na području BPK-a Goražde (u daljem tekstu: Kanton)

1. **USKLAĐENOST PROPISA SA EUROPSKIM ZAKONODAVSTVOM**

Zakonski okvir koji uređuje evropsku civilnu zaštitu temelji se na dva glavna zakonska propisa, a to su *Odluka Vijeća kojom se uspostavlja Mehanizam Zajednice za civilne zaštite (izmjena, 2007/779/EZ, Euratom)* i *Odluka Vijeća kojom se uspostavlja Finansijski instrument za civilnu zaštitu (2007/162/EZ, Euratom).* Mehanizam Zajednice za civilnu zaštitu i Finansijski instrument za civilnu zaštitu zajedno obuhvaćaju tri glavne faze ciklusa upravljanja u katastrofama: prevenciju, spremnost i reagiranje. Mehanizam Zajednice obuhvata reagovanje i neke od aktivnosti spremnosti, a Finansijski instrument za civilnu zaštitu omogućava aktivnosti u sva tri područja. Ova dva zakonska propisa su komplementarna i zbog toga što Finansijski instrument za civilnu zaštitu finansira Mehanizam zajednice za civilnu zaštitu.Prijedlog je usklađen s propisima Unije.

1. **OBRAZLOŽENJE POJEDINIH ODREDBI**

# Poglavlje I – sadrži opće odredbe Zakona i to članove 1-6. gdje se navodi:opseg primjene u odnosu na subjekte, objekte, vrste prirodnih nesreća, ostvarivanje zaštite i spašavanja, organizacija civilne zaštite na području Kantona te definišu nosioci zaštite i spašavanja i principi njihovog djelovanja.

**Poglavlje II –** definiše prava i dužnosti kantonalnih organa upravljanja u oblasti zaštite i spašavanja i sastoji se od odredaba slijedećih članova:

* Član 7 – nadležnosti Skupštine Bosansko-podrinjskog kantona Goražde u oblasti zaštite i spašavanja
* Član 8 - nadležnosti Vlade Bosansko-podrinjskog kantona Goražde u oblasti zaštite i spašavanja
* Član 9 i član 10. – definišu djelokrug i nadležnosti ministarstava i drugih upravnih organizacija i stručnih službi u oblasti zaštite i spašavanja
* Član 11 Zakona - Nadležnost Kantonalne uprave

**Poglavlje III –-** u ovom poglavlju obuhvataju se organizovane strukture civilne zaštitekoje se sastoji od 6 članova i to:

* Član 12 – definiše osnivanje Kantonalnog štaba kao operativno-stručni organ,sastav i funkciionisanje.
* Član 13 – obuhvata proglašavanje prirodne nesreće,
* Član 14. – definiše nadležnosti Kantonalnog štaba u upravljanju akcijama zaštite i spašavanja
* Član 15.- između ostalog bavi se pitanjem povjerenika civilne zaštite, načinima njihovog organizovanja i funkcionisanja, kao i njihova osnovna prava i dužnosti, odnosno mjesto i uloga u sistemu zaštite i spašavanja.
* Član 16. – definišeSlužbe zaštite i spašavanja
* Član 17. **-** bavi se pitanjem Jedinica civilne zaštite

**Poglavlje IV** – ovaj dio obuhvata odredbe članova od 18. do 22, a istim je regulisano pitanje organizacije zaštite i spašavanja u Gradu Goražde i opštinama na području Bosansko-podrinjskog kantona Goražde ,

**Poglavlje V -** obuhvata odredbe članova 23 do 27. koje se tiču između ostaloga razloga osnivanja i namjena, uslova za rad, nadležnosti, radon vrijeme i definisanje posebnog broja operativnih centara civilne zaštite,

**Poglavlje VI** – sadrži obučavanje i osposobljavanje građana, državnih službenika i namještenika te programiranje i planiranje zaštite i spašavanja od prirodnih i drugih nesreća i drugih planskih dokumenata u skladu sa Zakonom o zaštiti i spašavanju i provedbenim propisima donesenim na osnovu tog Zakona

**Poglavlje VII -** sadrži člaove od 31 do 36, a oni se između ostalog bave pitanjem osiguranja potrebnih finansijskih sredstava za poslove koje su definisani ovim Zakonom, te naknadama u civilnoj zaštiti.

**Poglavlje VIII -** ovo poglavlje sadrži prijelazne i završne odredbe.

1. **OČEKIVANI EFEKTI DONOŠENJA ZAKONA**

Prijedlog Zakona o nadležnostima organa vlasti Bosansko-podrinjskog kantona Goražde u oblasti zaštite i spašavanja ljudi i materijalnih dobara od prirodnih i drugih nesreća sa predloženim zakonskim rješenjima ima za cilj da doprinese izgradnju i doradu sistema zaštite i spašavanja ljudi i materijalnih dobara od prirodnih i drugih nesreća na području Kantona, te preduzimanju neophodnih aktivnosti da se zaštita od požara i vatrogastvo, kao sastavni dio tog sistema, organizuje na što bolji i efikasniji način što će doprinijeti uspostavljanju sistema zaštite i spašavanja koji će moći u svim segmentima uspješno funkcionisati, odnosno obezbijediti izvršenje zadataka zaštite i spašavanja na području Kantona i u najsloženijim uslovima rada i njegovo uvezivanje u jedinstveni sistem zaštite i spašavanje Federacije Bosne i Hercegovine.

1. **FINANSIJSKA SREDSTVA POTREBNA ZA PROVOĐENJE ZAKONA**

Na osnovu Zakona o budžetima FederacijeBiH, federalni ministar finansija je donio Pravilnik o procedure za izradu izjave o fiskalnoj procjeni zakona, drugih propisa i akata planiranja na budžet, te propisao odgovarajuće obrasce za izjave o fiskalnoj procjeni i Uputstvo za popunjavanje obrazaca. S tim u vezi ovaj organ kao obrađivač propisa je sačinio izjavu na obrascu izjave o fiskalnoj procjeni – Obrazac IFP-NE, jer nisu potrebna finansijska sredstva za provođenje Zakona o Zakona o nadležnostima organa vlasti Bosansko-podrinjskog kantona Goražde u oblasti zaštite i spašavanja ljudi i materijalnih dobara od prirodnih i drugih nesreća

U pogledu finansijskih efekata zakon ne iziskuje dodatna finansijska sredstva osim činjenice da stvara potrebu za pojačavanjem rada na pojedinih pitanjima unutar organizacije organa.